गोदान दिल्ली, 21 नभेम्बर : करना भाइरास भेक्सिनखौ मोन्नायनि आसा खालामनाया बांनायजों लोगोसे सुबुंफोरनि उसु-खुथु जानायाबो बांदों। आथिखालाव सुबुंफोरा माब्ला करना भेक्सिनखौ मोनगोन बेखौ मोनथिनो हांडेर जादों। मदि सरकारआ सुबुंफोरनो करना भेक्सिन होनो आबुङै थियारि खालामबाय। देहा मन्थ्रि डाक्टार हर्षवर्धनआ सोरबायदि सुबुंफोरनो करना भाइरास भेक्सिनखौ होग्रोनाय जागोन बे बाथ्राखौ फोरमायादों। भेक्सिननि सायाव गावसोर गोरलैयै हाबाफारि मावदों। भारतआ भेक्सिन बानायनायाव मुलुगनि जायखि जाया हादतनिफ्राय उन जानानै थायाखै। फैनो गोनां 2021 नि जागाय जेन्नायाव भारतयाव भेक्सिनखौ सुबुंफोरनो जगायना होनाय जागोन।